stanford-oval/wikipedia huggingface dataset:
לורה ונדרוורט
קריירה

בשנת 1997, היא עשתה את הופעת הבכורה שלה במשחק בגיל 13. לאחר שלקחה מספר שיעורי משחק, היא קיבלה את התפקיד הראשון שלה בסדרת אנתולוגיית האימה הקנדית לילדים "צמרמורת" ברשת YTV.
אחרי מספר פרסומות ותפקידי אורח בסדרות "מי מפחד מהחושך?", "Mutant X", "Twice in a Lifetime", "Sue Thomas F.B.Eye", "המופע של גאווין קרופורד", "דוק" וכמה סרטים מקוריים של ערוץ דיסני "Alley Cats Strike" ו"Mom's Got a Date with a Vampire", בגיל 19, בזמן שלמדה באוניברסיטת יורק, ונדרוורט קיבלה תפקיד ראשי בתור סיידי הריסון בסדרת הדרמה לנוער "פתאום כוכבת" ברשת CTV, אשר שודרה במשך ארבע עונות.
בשנת 2006 שיחקה ונדרוורט בסרט העלילתי הראשון שלה "Troubled Waters" מותחן קנדי בכיכובה של ג'ניפר בילס.
בשנת 2007 שיחקה בסרט הפשע האמריקאי "המשקיף" בדמותה של קלי, לצדם של ג'וזף גורדון-לוויט וג'ף דניאלס. באותה שנה החלה לשחק בעונתה השביעית של סדרת גיבורי העל "סמולוויל" ברשת The CW, שפותחה על ידי הכותבים והמפיקים אלפרד גוף ומיילס מילר ומבוססת על דמותו של גיבור-העל סופרמן של חברת DC קומיקס. בסדרה, היא גילמה את בת דודתו הקריפטונית של קלארק קנט, סופרגירל/קארה זור-אל. דמותה הייתה דמות קבועה בעונה השביעית, והופיעה בפרק "Bloodline" בעונה שמונה. לאחר מכן היא חזרה לשני פרקים נוספים בעונה העשירית והאחרונה.
בשנת 2009 שיחקה בסרט "סודות בים כחול 2: השונית" בדמותה של דני וייט; בהמשך השנה, שיחקה בסרט העצמאי "The Jazzman", שבה כיכבו גם הכוכבים הקנדיים מייקל איירונסייד וקורי סביאר.
בשנים 2009 – 2011 ונדרוורט גילמה את ליסה בשתי עונותיה של סדרת המדע הבדיוני "V" של רשת ABC, אתחול מחדש של זיכיון המדע הבדיוני משנות השמונים באותו שם.
בשנת 2010 הופיעה ונדרוורט בסרט הטלוויזיה "Riverworld" של רשת הטלוויזיה האמריקאית Syfy (אנ'), שם היא גילמה את ג'סי מקאלן, ארוסתו של כתב המלחמה מאט אלמן שמתעורר לאחר המוות על כוכב לכת המאוכלס בכל מי שאי פעם חי על כדור הארץ. בשנת 2011 גילמה את היילי ג'ונס בסרט המתח "The Entitle" (אנ'), לצד ריי ליוטה וקווין זגרס.
באוקטובר 2011, היא הצטלמה לקמפיין של ארגון PETA, וב-2014, היא הופיעה שוב בעירום לקמפיין שלהם שמוחה נגד החזקת יונקים ימיים בשבי. בשנת 2012, היה לה תפקידים קטנים בסרטים ההוליוודים "זאת מלחמה" ובקומדיה "טד" של סת' מקפרלן, כשגילמה את עמיתתו לעבודה של מארק וולברג, טניה.
בשנים 2014 – 2016 כיכבה במשך שלוש עונות בסדרת הפנטזיה והאימה הקנדית "נשיכה" (אנ') המבוססת על הרומן באותו שם (אנ') מ-2001 מאת הסופרת קלי ארמסטרונג (אנ'). בסדרה אשר שודרה בקנדה בערוץ Space (אנ') ובארצות הברית בערוץ Syfy (אנ'), היא גילמה את אלנה מייקלס (אנ'), אישה-זאב הנקרעת בין חיים נורמליים בטורונטו עם החבר האנושי שלה, פיליפ, לבין חובותיה "המשפחתיות" כאשת-זאב בצפון מדינת ניו יורק.
בשנת 2015 השתתפה בוידאו קליפ לשיר "Ruthless Love" של הזמרת אלכס ג'ונסון, איתה כיכבה בעבר בסדרה "פתאום כוכבת". בשנת 2016, ונדרוורט הופיעה בתור נבלת העל ברייניאק 8 / אינדיגו (אנ') בשלושה פרקים של העונה הראשונה בסדרה "סופרגירל" מבית DC קומיקס וחלק מיקום החץ.
בשנת 2019, ונדרוורט גילמה את מילה דובוב בסדרת האימה והמד"ב של נטפליקס "מלחמות הערפדים" (אנ') המבוססת על רומן גרפי באותו שם של ג'ונתן מייברי (אנ') מ-2012. בסדרה היא כיכבה לצד איאן סומרהלדר והיא עלתה בבכורה ב-5 בדצמבר 2019.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Troubled Waters | קרולין |  |
| 2007 | המשקיף | קלי |  |
| 2009 | סודות בים כחול 2: השונית | דני וייט |  |
| 2009 | The Jazzman | שרה |  |
| 2009 | נזק | פרנקי |  |
| 2011 | The Entitle (אנ') | היילי ג'ונס |  |
| 2012 | זאת מלחמה | בריטה |  |
| 2012 | טד | טניה |  |
| 2013 | Cubicle Warriors | ג'סיקה |  |
| 2013 | Life of the Party | בי |  |
| 2017 | המסור 8 | אנה |  |
| 2019 | Rabid | רוז מילר |  |
| 2021 | Trigger Point | פיונה סנואו |  |
| 2021 | תהיו העיניים שלי | דברה |  |
| TBA | Black Bags | שרה | גם מפיקה-שותפה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 - 1998 | צמרמורת | נדין פלאט / שיינה דיפ | 3 פרקים |
| 2000 | Alley Cats Strike | לורין | סרט טלוויזיה של ערוץ דיסני |
| 2000 | Mom's Got a Date with a Vampire | צ'לסי הנסן | סרט טלוויזיה של ערוץ דיסני |
| 2000 | מי מפחד מהחושך? | אשלי פוקס | פרק: "The Tale of the Laser Maze" |
| 2000 | Twice in a Lifetime | מיסטי ריינולדס | פרק: "Even Steven" |
| 2001 | Mutant X | טינה | פרק: "Russian Roulette" |
| 2002 | המופע של גאווין קרופורד | הבחורה | פרק: "1 December 2002" |
| 2004 | דוק | אניס בנינגטון | פרק: "The Family Tree" |
| 2004 | מלכת הנשף: סיפורו של מארק הול | בחורה צעירה | סרט טלוויזיה של CTV |
| 2004 - 2008 | פתאום כוכבת | סיידי האריסון | תפקיד ראשי (4 עונות); 52 פרקים |
| 2005 | 72 Hours: True Crime | ליאן | פרק: "Head in a Bucket" |
| 2005 | Sue Thomas: F.B.Eye | גבי | פרק: "Bad Girls" |
| 2007 | השדים של דרזדן | נטלי | פרק: "Bad Blood" |
| 2007 | CSI | גברת טנג'ירס | פרק: "Big Shots" |
| 2007 - 2011 | סמולוויל | סופרגירל/קארה זור-אל | תפקיד ראשי (עונה 7) תפקיד אורח (עונות 8&10); 23 פרקים |
| 2009 | Out of Control | מרסי קאטלר | סרט טלוויזיה |
| 2009 - 2011 | V | ליסה | תפקיד ראשי (2 עונות); 22 פרקים |
| 2010 | Riverworld | ג'סי מקאלן | סרט טלוויזיה של Syfy |
| 2011 | Desperately Seeking Santa | ג'ניפר ווקר | סרט טלוויזיה של ABC Family |
| 2011 | איש משפחה | ג'ני / ברידג'יט | דיבוב; 2 פרקים |
| 2012 | צווארון לבן | סופי קובינגטון | פרק: "Parting Shots" |
| 2012 | Broken Trust | סופי | סרט טלוויזיה של Lifetime |
| 2012 | Finding Mrs. Claus | נואל | סרט טלוויזיה של Lifetime |
| 2013 | הייבן | ארלה קוגן | 2 פרקים |
| 2013 | CSI: ניו יורק | מרסי סאליבן | פרק: "Nine Thirteen" |
| 2013 - 2014 | Captain Canuck | בלו-פוקס | דיבוב; 4 פרקים (סדרת רשת) |
| 2014 | Coffee Shop | דונבן טרנר | סרט טלוויזיה של Up TV |
| 2014 - 2016 | נשיכה | אלנה מייקלס (אנ') | תפקיד ראשי (3 עונות); 33 פרקים |
| 2015 | בולרז | שרה | פרק: "Move the Chains" |
| 2016 | סופרגירל | ברייניאק 8 / אינדיגו (אנ') | 3 פרקים |
| 2018 | Ice | טסה | 5 פרקים |
| 2016 - 2016 | Con Man | פינלי פארו | סדרת רשת; 3 פרקים |
| 2017 | Frankie Drake Mysteries | סופי דבו | פרק: "Out of Focus" |
| 2018 - 2019 | עיניים פרטיות | דיינה אדסון | 2 פרקים |
| 2019 | מלחמות הערפדים | מילה דובוב | 6 פרקים |
| 2020 | A Christmas Exchange | מולי קופר | סרט טלוויזיה של Citytv |
| 2021 | סיפורה של שפחה | דייזי | פרק: "Nightshade" |
| 2021 | Playing Cupid | קרי פוקס | סרט טלוויזיה של הולמרק |
| 2021 | Romance in the Wilds | רומה תומפסון | סרט טלוויזיה Super Channel |
| 2021 | Christmas in the Wilds | רומה תומפסון | סרט טלוויזיה Super Channel |
| 2021 | A Christmas Together with You | מייגן | סרט טלוויזיה של הולמרק |
| TBA | Sullivan's Crossing | לין בקסטר ג'ונס | סדרת טלוויזיה עתידית של CTV |
ונדרוורט, 2010
לה קסקט

| --- | --- |

 נתונים גאוגרפיים
 מיקום:  גרנזי גרנזי
 קואורדינטות:  49°43′4″N 2°22′7″W﻿ / ﻿49.71778°N 2.36861°W﻿ / 49.71778; -2.36861
 נתונים מדיניים
 מדינה:  גרנזי 
 אוכלוסייה:  0
  (למפת איי התעלה מוגדלת) סנט פיטר פורט סנט הלייר אולדרני צרפתלה קסקט(למפת איי התעלה רגילה) סנט פיטר פורט סנט הלייר אולדרני צרפתלה קסקט
 
מפת הבייליוויק של גרנזי
לה קסקט (Les Casquets) היא קבוצת איונים הממוקמת 13 ק"מ צפונית לאולדרני באיי התעלה במיקום "4 '49°43 צפון, "7 '2°22 מערב.
מקור השם

ישנן שתי סברות באשר למקור השם:
מקור השם במילה הצרפתית 'cascade' המתארת את הגאות סביב האיונים.
הדמיון בין האיונים לכובע קסקט.
ספינות טרופות

ספינות רבות טבעו לאחר פגיעה באיונים ובסלעים התת-מימיים, שהמפורסמות בהן הן טביעת אונית הוד מלכותה ויקטורי בשנת 1744 והאוניה ״סטלה״ בשנת 1899.
מגדלורי לה קסקט

מגדלי האור הראשונים באיונים הופעלו ב-30 באוקטובר 1724 - היו אלה שלושה מגדלים שנקראו סנט פטר (פטרוס הקדוש), סנט תומאס (תומאס הקדוש) ו"הצינוק" (the Dungeon). מגדלי אור אלה היו בעלי צורה ייחודית על מנת שהצופים בהם לא יטעו ויחשבו שמדובר בחופי צרפת הסמוכים. המגדלים נבנו על ידי מחזיק הזיכיון של האיונים - תומאס לה קוק (Thomas Le Cocq).
ב-25 בנובמבר 1790 עברו מגדלי האור לשימוש במנורות שמן, ושופצו שוב בשנת 1818.
מגדלי האור ניזוקו בסופה בשנת 1823, ובשנת 1854 נבנו מחדש בגובה רב יותר. בשנת 1877 הופסק השימוש בשניים מהמגדלים, והמגדל הצפון מערבי נבנה מחדש בגובה רב יותר.
במלחמת העולם השנייה הקומנדו הימי הבריטי פשט על האיונים ותקף את חיל המצב הגרמני ששהה בהם, שבה אותו ולקח אותו לבריטניה.
בשנת 1954 הותקנו במגדלור מנורות חשמל (ושני המגדלורים שלא נעשה בהם שימוש הונמכו על מנת שלא להסתיר את זה שפועל). ניתן לראות את אור המגדלור שגובהו 23 מטרים מפני האי (37 מטרים מפני הים) למרחק של 44 קילומטרים. במגדלור נמצא צופר ערפל שפועל בעת ערפל מידי 60 שניות, וניתן לשמוע אותו במרחק 6 קילומטרים.
במגדלור הדרום מערבי שהונמך נבנה מנחת מסוקים.
לגהמוגלובין

לגהמוגלובין מפולי סויה
לגהמוגלובין (Leghemoglobin) הוא תרכובת נושאת חמצן, שנמצאת בשורשי קטניות.
זהו חלבון הקשור לקבוצת הם, שבה יון ברזל. קבוצת ההם מאפשרת קשירה ושחרור של חמצן, כמו בהמוגלובין בבעלי חיים. הלגהמוגלובין מיוצר על ידי שורשי הקטניות כחלק מסימביוזה עם חיידקים מקבעי חנקן (Rhizobium). תפקידו בשורשים הוא לשמור על רמת חמצן אופטימלית שתאפשר קיבוע חנקן.
ללגהמוגלובין צבע אדום והוא דומה בתכונותיו להמוגלובין.
ביולי 2019 אישר מנהל המזון והתרופות האמריקאי, לבקשת חברת Impossible Foods, להשתמש בלגהמוגלובין מסויה במוצרי מזון דמויי בשר. רכיב זה מקנה למוצרים צבע, טעם ומרקם בשרי.
ראו גם

אימפוסיבל בורגר
המוגלובין
מיוגלובין
הערות שוליים

↑  Legume היא קטנית באנגלית
כימיה אורגנית

מבנה המולקולה האורגנית מתאן, התרכובת ההידרוקרבונית הפשוטה ביותר
כִימְיָה אוֹרְגָנִית היא ענף בכימיה העוסק במבנה, במאפיינים ובתגובות של תרכובות אורגניות - מגוון החומרים המכילים אטומי פחמן ומימן. לבירור הרכב החומר ומבנהו המרחבי נעשה שימוש בספקטרומטריה ובשיטות כימיות ופיזיקליות אחרות. כמו כן נעשה שימוש בשיטות שונות לאומדן הריאקטיביות הכימית, במטרה להבין את התנהגות החומר האורגני בסביבתו הטבעית (אם ניתן), אולם גם בתמיסות, תערובות ובצורות סינתטיות. חקר התרכובות האורגניות כולל לעיתים את הכנתן במעבדה על ידי סינתזה או באמצעות תגובות עוקבות.
מושא המחקר בכימיה האורגנית כולל פחמימנים - תרכובות המכילות פחמן ומימן בלבד, וגם תרכובות הבנויות מפחמנים ומיסודות שונים. לכימיה האורגנית נקודות השקה עם תחומי מחקר ותעשייה שונים, כגון כימיה מדיצינלית, פרמקולוגיה, ביוכימיה, כימיה אורגנומתכתית, כימיה פולימרית, הנדסת חומרים ועוד.
תרכובות אורגניות הן הבסיס לחיים בכדור הארץ. הן מגוונות מאוד, וטווח השימוש והיישום בהן רחב ביותר. הן הבסיס והמרכיב של מוצרים רבים כמו פלסטיק, תרופות, פטרוכימיקלים (של מוצרי נפט תעשייתיים), מזון, חומרי נפץ וצבעים.
אפיון

מאחר שתרכובות אורגניות מופיעות לרוב כתערובת, פותח מגוון טכניקות לאמוד טוהר, הבולטות שבהן הן שיטות כרומטוגרפיה כמו HPLC וכרומוטוגרפיית גז. שיטות מסורתיות של הפרדה כוללות זיקוק, גיבוש (קריסטליזציה), ומיצוי (extraction).
תרכובות אורגניות אופיינו בצורה מסורתית באמצעות מגוון מבחנים כימיים שנקראו "שיטות רטובות", ואולם שיטות אלה הוחלפו ברובן על ידי שיטות ספקטרוסקופיות או שיטות אנליזה מבוססות מחשב.
להלן השיטות האנלטיות העיקריות, מסודרות לפי רמת השימושיות המוערכת שלהן:
תהודה מגנטית גרעינית (NMR-Nuclear magnetic resonance) - טכניקת הספקטרוסקופיה הנפוצה ביותר, מבצעת בדרך כלל זיהוי של קשרי האטום ואף סטריאוכימיה. האטומים העיקריים בכימיה אורגנית - מימן ופחמן מופיעים באופן טבעי באיזוטופים המגיבים ל-NMR, בהתאמה 1H ו-13C.
אנליזת יסודות: שיטה הרסנית לבדיקת המבנה היסודי של המולקולה. ראו ספקרומטריית מסה למטה.
ספקטרומטריית מסה נותנת את המשקל המולקולרי של תרכובות, ובאמצעות קיטוע התבניות את המבנה. ספקטרומטריית מסה ברזולוציה גבוהה יכולה לזהות את הנוסחה המדויקת של תרכובת ואת מקומה באנליזת היסודות.
קריסטלוגרפיה היא שיטה חד משמעית לקביעת גאומטריית המולקולה, בתנאי שגביש אחד מהחומר נגיש ומייצג את הדגימה. בעזרת תוכנות אוטומטיות ברמה גבוהה ובהינתן גביש מתאים ניתן לזהות את החומר בתוך שעות.
שיטות ספקטרוסקופיה מסורתיות הן ספקטרוסקופיית אינפרא אדום, רוטציה אופטית, ספקטרוסקופיית UV/VIS מספקות מידה מבני לא ספציפי יחסי, אך נעשה בה שימוש עבור סוגי תרכובות מסוימות.
מאפיינים

המאפיינים הפיזיקליים של תרכובות אורגניות כוללים תכונות איכותיות וכמותיות. מידע כמותי עשוי להיות נקודת ההתכה, נקודת הרתיחה ומקדם השבירה למשל; בעוד מידע איכותי יכול להיות ריח, מסיסות וצבע.
מאפיינים > מאפייני התכה ורתיחה

תרכובות אורגניות בדרך כלל ניתנות להתכה ורבות גם ניתנות להרתחה. בניגוד לכך, חומרים אי-אורגניים ניתן בדרך כלל להתיך, אך לא להרתיח, והם נוטים בדרך כלל להתפרק. בעבר, נקודת הרתיחה ונקודת ההתכה סיפקו מידע מכריע על הטוהר והזהות של התרכובות האורגניות. לנקודת ההתכה והרתיחה יש קורלציה עם רמת הפולריות של המולקולות ועם המשקל המולקולרי שלהן. כמה מן התרכובות האורגניות, בעיקר הסימטריות שביניהן, ממריאות, כלומר הופכות לגז בלי התכה קודם. על פי רוב תרכובות אורגניות אינן יציבות  בטמפרטורות של למעלה מ-300°C, אם כי ישנן תרכובות יוצאות דופן.
מאפיינים > מסיסות

תרכובות אורגניות נייטרליות נוטות להיות הידרופוביות, הן פחות מסיסות במים מאשר בממסים אורגניים. יוצאות דופן הן תרכובות אשר מכילות קבוצות שניתנות ליינון בעלות משקל מולקולרי נמוך - כוהלים, אמינים וחומצות קרבוקסיליות שבהן מתרחשים קשרי מימן. תרכובות אורגניות נוטות להימס בממסים אורגניים. ממסים אלה יכולים להיות חומרים טהורים כמו אֶתֶר או אתנול, או תערובות כמו ממסים פרפיניים כמו אתרי-הפטרול (בנזין) או ספירט לבן, או טווח של ממסים ארומטיים מעורבים או טהורים, שעשויים מנפט או ששברי זפת (tar fractions), על ידי הפרדה פיזיקלית או המרה כימית. מסיסות בקרב המסיסים השונים תלויה בסוג הממס ובקבוצות הפונקציונליות, אם קיימות.
מאפיינים > מאפייני מצב מוצק

למגוון מאפיינים של גבישים מולקולריים ושל פולימריים אורגניים עם מערכות מצומדות יש תפקיד יישומי חשוב, למשל תרמו-מכני או אלקטרו-מכני, כמו פיאזואלקטריות, מוליכות חשמלית ומאפיינים אלקטרו-אופטיים (למשל אופטיקה לא ליניארית). מסיבות היסטוריות, מאפיינים אלה הם מנת חלקים המדעית של מדע הפולימרים ומדע החומרים.
סיווג של תרכובות אורגניות

תרכובות אורגניות שונות ממוינות על פי תכונות כימיות של השרשרת הפחמנית או לפי התכונות הכימיות של קבוצות פונקציונליות המחוברות לשרשרת בקשרים קוולנטים. על פי סיווגים אלו ניתן שם שונה לכל חומר אורגני בהתאם לכללי שמות כימיים מקובלים.
סיווג של תרכובות אורגניות > דוגמאות לסיווגים של תרכובות אורגניות חשובות

תרכובות אליפטיות
תרכובות ארומטיות
תרכובות הטרוציקליות
פולימרים
כהלים
חומצות קרבוקסיליות
אתרים
אלקלואידים
פחמימות
אסטר
חשיבות ושימושים > שימושים תעשייתיים

כימיה אורגנית היא הבסיס לענפי תעשייה רבים ורחבי היקף. כימיה אורגנית של פולימרים, למשל, היא הבסיס לייצור ניילון, פלסטיק, טפלון, גומי ועוד חומרים רבים אחרים. כימיה אורגנית עומדת בבסיס של תעשיות הדלקים, הצבעים, התרופות, המזון, הבשמים, הדשנים ובבסיסן של תעשיות רבות נוספות. רק בתעשיית התרופות היקף המסחר בתרכובות אורגניות בשנת 1990 היה 150 מיליארד דולר. חברת "טבע", למשל, עוסקת בעיקר בסינתזה והפרדה של תרכובות אורגניות.
תרכובות אורגניות חדשות מסונתזות ללא הרף, ושימושים חדשים עבורן מתגלים תדיר. בין השאר מיועדים בעתיד שימושים לתרכובות אורגניות בתחומים של מסכים שטוחים, מוליכים למחצה, על מוליכים, ננוטכנולוגיה, ביוטכנולוגיה ועוד.
חשיבות ושימושים > מעבדות זיהוי פלילי

בשל המגוון הרחב של התרכובות האורגניות, ניתן לאפיין חפצים ומקומות רבים על פי "טביעת האצבעות הכימית" שלהם. מעבדות זיהוי פלילי (מז"פ) משתמשות בשיטות לזיהוי של תרכובות אורגניות כגון כרומטוגרפיה וספקטרוסקופיה כדי לפתור פשעים ולהשיג ראיות.
ראו גם

סינתזה אורגנית
לבאנטה

איגוד הספורט לבאנטה (בספרדית: Levante Unión Deportiva) הוא מועדון כדורגל ספרדי מהעיר ולנסיה המשחק בליגת המשנה הספרדית. הקבוצה נוסדה בשנת 1909 ועורכת את משחקיה הביתיים באצטדיון סיוטאט דה ולנסיה, המכיל 26,354 מושבים.
היסטוריה > השנים הראשונות

ב-9 בספטמבר 1909 נוסד המועדון כשנקרא "לבונטה יוניון דפורטיבו", על שמו של חצי האי המזרחי האיברי.
בתחילה משחקי הקבוצה נערכו בלה פלאטג'טה, לאחר מכן שוחקו בסמוך לנמל, והמועדון החל בהדרגה להיות קשור ואהוד בקרב מעמד הפועלים. בשנת 1919 הקבוצה שיחקה לראשונה נגד יריבתה העירונית ולנסיה והפסידה 0–1, משחק שנערך על מנת לחנוך את האצטדיון החדש באלגריוס. בשנת 1928, לבאנטה זכתה בגביע הראשון שלה כשזכתה באליפות ולנסיה.
במהלך מלחמת האזרחים בספרד שיחקה לבאנטה בליגה הים תיכונית.
במהלך מלחמת האזרחים נהרס אצטדיונה של לבאנטה, אך המועדון נותר על כנו. ב-1939 התאחדה לאבנטה עם מועדון ג'ימנסטיקו. בתחילה נקרא המועדון יוניון דפורטיבה לבנטה-גימנאסטיקו, לאחר מספר שנים שונה שמה ללבנטה יוניון דפורטיבה.
היסטוריה > 1963–הווה

בשנת 1963 ערך המועדון הופעת בכורה בלה ליגה כאשר סיימה הקבוצה עונה קודם לכן כאלופת הליגה השנייה כשהיא מנצחת 2–4 את דפורטיבו לה קורוניה. במהלך עונת הבכורה הראשונה בלה ליגה, הצליחה לנצח הקבוצה פעמיים בדרבי את ולנסיה וניצחון היסטורי של 1–5 על ברצלונה, אף על פי כן ירדה ליגה לאחר שהפסידה בפלייאוף למלאגה. לאחר מכן, שיחקה הקבוצה במשך שני עשורים בליגה השנייה והשלישית. בתחילת שנות השמונים, כוכב העל ההולנדי יוהאן קרויף שיחק חצי עונה במועדון וכבש שני שערים. בעונת 2003/2004 שוב זכתה הקבוצה באליפות הליגה השנייה ושבה ללגה ליגה אך ירדה שוב לאחר עונה אחת. בעונת 2006/2007 חזרה ללה ליגה ושוב ניצחה את ולנסיה בדרבי היוקרתי.
בשנים שלאחר מכן, מצבה הכלכלי של לבאנטה הורע והקבוצה נקלעה לחובות והקבוצה ירדה לליגה השנייה בעונת 2008/2009. כאקט מחאה בתקופה זו, השחקנים מחו על היעדר התשלומים שלהם בשלב מסוים, וסירבו לרוץ למספר שניות לאחר שריקת הפתיחה במשחק נגד דפורטיבו לה קורוניה והצהירו גם שלא יופיעו במשחק שלאחר מכן. רק לאחר תרומות שהגיעו למועדון, שולמו משכורות לשחקנים.
ב-13 ביוני 2010 חזרה לאבנטה ללה ליגה לאחר ניצחון ביתי 3–1 מול קסטלון. בעונה שלאחר מכן, בחלק מהעונה הייתה הקבוצה במקום השלישי, רק לאחר ריאל מדריד וברצלונה עם הפסד אחד ב-12 משחקים, בסיום העונה סיימה הקבוצה במקום ה-14.
ב-26 באוקטובר 2011, במהלך המחזור התשיעי בעונת 2011/2012 ניצחה הקבוצה 3–2 את ריאל סוסיאדד ועלתה לראשונה בתולדותיה למקום הראשון בלה ליגה. בסופו של דבר סיימה הקבוצה במקום השישי באותה העונה, מיקום אשר העניק לה כרטיס לגביע אופ"א לראשונה בתולדותיה. בגביע אופ"א הגיעה הקבוצה עד לשלב שמינית הגמר שם הודחה על ידי רובין קאזאן הרוסית לאחר הפסד 0-2.
בעונת 2015/2016 סיימה לבאנטה במקום האחרון בליגה ושבה ללה ליגה לאחר עונה אחת בלבד כאשר היא זוכה באליפות הליגה השנייה. בעונת 2017/2018 ניצחה הקבוצה 4–5 את ברצלונה כשכבר הובילה 1–5. היה זה הפסדה הראשון של ברצלונה באותה העונה, שהגיע רק בחודש מאי.
בסיום עונת 2021/2022 ירדה הקבוצה לליגה השנייה.
יריבות

לבאנטה משחקת מול ולנסיה בדרבי שנקרא "דרבי ולנסיאנו", הידוע גם בשם "דרבי דל טוריה" או "דרבי ולנטינו". הדרבי שוחק 33 פעמים באופן תחרותי, ולנסיה ניצחה 19 פעמים, לעומת שבע פעמים בהן ניצחה לבאנטה.
מאמנים ושחקנים מפורסמים > שחקנים מפורסמים

הולנד פאס וילקס
הולנד יוהאן קרויף
ספרד ויסנטה
איטליה דמיאנו טומאסי
ספרד חוסה פרנסיסקו מולינה
קוסטה ריקה קיילור נבאס
מאמנים ושחקנים מפורסמים > מאמנים מפורסמים

ספרד חואנדה ראמוס
גרמניה ברנד שוסטר
תארים

גביע המלך: 1937
אליפות הליגה הספרדית השנייה: 2003/2004, 2016/2017
אליפות הליגה הספרדית השלישית: 1978/1979, 1988/1989, 1994/1995, 1995/1996, 1998/1999
הערות שוליים

↑  AS, Diario (15 במאי 2018). "Levante: Paco López es el hombre de moda tras vencer al Barça". AS.com (בספרדית). נבדק ב-3 בפברואר 2020. {{cite web}}:  (עזרה)
↑  Levante are back and this time they're ready to take on the world | Sid Lowe, the Guardian, ‏17 באוקטובר 2011 (באנגלית)
↑  Appleman, Jake (2011-10-28). "Underdog Turns Heads at the Top in Spain". The New York Times (באנגלית אמריקאית). ISSN 0362-4331. נבדק ב-2020-09-09.
↑  Soccer Teams, Scores, Stats, News, Fixtures, Results, Tables - ESPN, ESPN.com (באנגלית)
↑  UEFA.com, Rubin edge out Levante in extra time, UEFA.com, ‏2013-03-14 (באנגלית)
לנוס

שחזור של מקדש במרטבורג ובאמצעו פסל האל לנוס מארס.
מעיין הקדוש ללנוס מארס בסמוך למקדש שעמד במקום בו נמצאת כיום טריר.
לנוס (Lenus) היה אל הרפואה במיתולוגיה הקלטית. פולחנו היה נפוץ בעיקר במזרח גאליה (צרפת של ימינו).
עם המפגש בין התרבות הקלטית לתרבות הרומית זוהה לנוס עם האל מרס מהמיתולוגיה הרומית, וברוב הכתובות מופיע שמו כחלק מהשילוב "לנוס מארס" (דבר יוצא דופן שכן לרוב השם הרומי קדם לשם הקלטי).
לנוס היה אל מרכזי בפולחן שבט הטרוורי, והיה לו מרכז פולחני בטריר ובמרטברג (כיום בגרמניה). שתי כתובות לכבוד האל התגלו גם בדרום מערב בריטניה, דבר המעיד על פולחנו גם באי הבריטי. אחת הכתובות מזהה את לנוס עם האל אוקלוס:
הפולחן לכבוד לנוס בטריר ראה באלה הקלטית אנקאמנה, שזוהתה עם האלה הרומית ויקטוריה, את בת זוגו. אולם כתובת שהתגלתה בלוקסמבורג מזהה את האלה הקלטית אינקיונה כזוגתו של האל.
הערות שוליים

↑  כתובות בריטניה הרומית
| המיתולוגיה הקלטית |
| --- | --- | --- |
| אלים כלל-אירופאיים | אוגמיוס • אווטה • אזוס • איאלונוס • אלאונוס • אליסאנוס • אנדארטה • אנקאסטה• אנקסטיומארוס • אפונה • ארטיו • ארקורה • בורוו • בלאטו-קאדרוס • בלנוס • בליסאמה • בריגנטיה • בריטניה • גראנוס • דאמונה • דיאה מטרונה • דיס פאטר • ויסוקיוס • וירוטוטיס • טאוטאטיס • טאראניס • לוגוס • ליטאוויס • לנוס • מאטרס • מאפונוס • מוגונס • נאנטוסואלטה • נמטונה • סגומו • סוקלוס • סירונה • קאמולוס • קונדאטיס • קיקולואיס • קיסוניוס • קרנונוס • רוזמרטה |  |
| אלים ייחודיים לבריטניה | אבנדינוס • איוגה  • אלייסיאגאה  • אנדרסטה • וטריס • ורביה  • לאטיס • נודנס • סאטיאדה • סנונה • סוליס • קוונטינה  • קוקידיוס • ריקאגומבדה |  |
| אלים ייחודיים לגאליה אקוויטניה | אבליו  • פאגוס |  |
| אלים ייחודיים לגאליה בלגיקה | אבנובה • איוואנטוקארוס  •  אינטאראבוס • אינקיונה • איקוולאונה  • אנקאמנה • ארדואינה • ארוורנוס • ווסגוס • וינדונוס • וראודונוס  • קסולסיגיאה  • ריטונה |  |
| אלים ייחודיים לגאליה קלטיקה | אטפומארוס • איקאוניס • בריקטה • טלו • לוקסוויוס • מוריטאסגוס • מולו • סוקונה • סמרטריוס • סקוואנה • רובור |  |
| אלים ייחודיים לגאליה נרבוננסיס | אמביסאגרוס • בוקסנוס • לרו • לרינה • נמאוסוס • קטובודואה • רודיאנוס |  |
| אלים ייחודיים לגרמאניה | אופאניה • גבריניוס • נהלניה |  |
לילה קדרובה

| --- | --- |

לילה קדרובה, 1965
 לידה:  9 באוקטובר 1909 סנקט פטרבורג, האימפריה הרוסית 
 פטירה:  16 בפברואר 2000 (בגיל 90) סו סיינט מיירי, אונטריו, קנדה 
 מקום קבורה:  בית הקברות הרוסי סן-ז'נביאב-דה-בואה 
 מדינה:  צרפת 
 תקופת הפעילות:  מ-1938 
 פרסים והוקרה:  פרס אוסקר לשחקנית המשנה הטובה ביותר (1963)  Evening Standard Theatre Award for Best Actress  פרס טוני לשחקנית משנה במחזמר 
 פרופיל ב-IMDb
 
לילה קדרובה (ברוסית: Ли́ля Кедро́ва; 9 באוקטובר 1918 – 16 בפברואר 2000) הייתה כוכבת קולנוע רוסייה, זוכת פרס אוסקר לשחקנית המשנה הטובה ביותר לשנת 1964 על תפקידה בסרט "זורבה היווני" וזכתה בפרס טוני על תפקידה בעיבוד הבימתי לסרט.
קורות חייה

קדרובה נולדה בסנקט פטרבורג. בשנת 1922 משפחתה עזבה את רוסיה הסובייטית ובשנת 1928 היא עברה לצרפת.
בשנת 1932 הצטרפה קדרובה לתיאטרון האמניות המרכזי שיה מבוסס על השחקנים ממוצא רוסי.
את קריירת המשחק שלה החלה קדרובה במספר סרטים צרפתיים.
בשנת 1964 שיחקה לראשונה בסרט "זורבה היווני" המבוסס על ספרו של ניקוס קאזאנצאקיס בתפקיד מאדאם הורטנס המכונה "בובולינה" שבצעירותה הייתה זונת צמרת. על תפקידה בסרט קיבלה קדרובה את פרס אוסקר לשחקנית המשנה הטובה ביותר והפכה לשחקנית הרוסיה הראשונה ולמעשה היחידה עד היום שזכתה בפרס האוסקר על משחק. ב-1972 השתתפה בסרטו של מנחם גולן "הבריחה אל השמש".
בשנת 1983 הופיעה קדרובה בגרסת המחזה לספר "זורבה היווני" וגילמה בו את הדמות אשר הקנתה לה את פרס האוסקר.
על תפקידה במחזה זכתה קדרובה בפרס הטוני וב"פרס דרמה דסק" היוקרתי.
בשנת 1988 שיחקה בסרטו של רוברט הופמן "Some Girls".
ב-16 בפברואר שנת 2000 נפטרה קדרובה בביתה שב סאלוט סט. מרי, אונטריו, קנדה.
לילה ספאז

| --- | --- |
אין תמונה חופשית
 לידה:  1874 תוניס, תוניסיה 
 פטירה:  1944 (בגיל 70 בערך) 
 מוקד פעילות:  תוניסיה תוניסיה
 
ליילה ספאז (בערבית: ليلى سفاز; 1874–1944) הייתה זמרת ומלחינה תוניסאית-יהודייה שהפכה לידוענית בתחום מופעי קונצרט-בית קפה (אנ') בתוניס בשנות העשרים של המאה ה-20. היא שרה מוזיקה בז'אנרים המאלוף והצ'ארקי.
קורות חיים

נולדה למשפחה יהודית-תוניסאית בשנת 1874 והפכה לפרפורמרית מפורסמת, השרה שירים בסגנון האנדלוסי הקלאסי באולם קונצרטים במחוז באב סוויקה בתוניס. בנוסף לביצועים שלה למוזיקה ממוסדת, המשיכה להלחין שירים בעצמה. היא גם זכורה כמי שסייעה בחינוכה המוזיקלי והכשרתה של אחייניתה המפורסמת, הזמרת והרקדנית חביבה מסיכה, אותה לימדה  לשיר ולנגן בפסנתר.
המוזיקה של ספאז הוקלטה לראשונה בשנת 1910 על ידי חברת Gramophone, שהחלה להקליט זמרות יהודיות בתוניסיה. בקטלוג שלהם מופיעה ספאז עם שירים במאלוף ושירים מזרח-תיכוניים. בשנת 1929 הקליטה חברת פאת'ה-מרקוני (אנ') את שיריה, כולל: "חביבי גאב", "ג'אני אל מרסול", ו "אימתא נרג'ע פיכ".
ככל שחלף הזמן, האחיות שמאמה הפכו פופולריות יותר ויותר, וספאז פרשה מהבמה והקדישה יותר ויותר זמן לאימון אחייניתה חביבה מסיכה, שגם היא זכתה לפופולריות רבה. זמרים יהודיים פופולריים נוספים מהתקופה כללו את בנאת שמאמה וא-שייח' אל-עפרית.
הערות שוליים

↑  Allagui, Abdelkirm (2016). et musulmans en Tunisie: Des origines à nos jours. Tallandier. pp. 82–. ISBN 979-10-210-2079-5.
1 2 3  https://www.maghress.com/fr/albayane/115169
↑
↑
↑  Garfi, Mohamed (2009). https://books.google.co.il/books?id=Gn1_Cgzy7cIC&redir_esc=y Musique et spectacle: Le théâtre lyrique arabe - Esquisse d'un itinéraire] (1847-1975). Editions L'Harmattan. p. 99. ISBN 978-2-296-21597-9].
↑